|  |  |
| --- | --- |
| **Projektas** | |
| **PLUNGĖS RAJONO SAVIVALDYBĖS**  **TARYBA** | |
| **SPRENDIMAS** | |
| **DĖL PLUNGĖS RAJONO SAVIVALDYBĖS TARYBOS 2023 M. VASARIO 23 D. SPRENDIMO NR. T1-51 „DĖL PLUNGĖS RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ (BE PAREIGYBIŲ, FINANSUOJAMŲ IŠ UGDYMO REIKMĖMS FINANSUOTI LĖŠŲ) SKAIČIAUS PATVIRTINIMO“ IR JĮ KEITUSIO SPRENDIMO PAKEITIMO** |
| 2023 m. birželio 22 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2023 m. vasario 23 d. sprendimo Nr. T1-51 „Dėl Plungės rajono savivaldybės biudžetinių įstaigų didžiausio leistino pareigybių (be pareigybių, finansuojamų iš ugdymo reikmėms finansuoti lėšų) skaičiaus patvirtinimo“ (kartu su 2023 m. kovo 30 d. sprendimu Nr. T1-64) 1 punktu patvirtinto priedo „Plungės rajono savivaldybės biudžetinių įstaigų didžiausias leistinas pareigybių (be pareigybių, finansuojamų iš ugdymo reikmėms finansuoti lėšų) skaičius“ 6 eilutę (Eil. Nr. 6) ir 13 eilutę (Eil. Nr. 13), nurodant kitą pareigybių skaičių, ir šias eilutes išdėstyti taip:

|  |  |  |
| --- | --- | --- |
| Eil. Nr. | Įstaigos pavadinimas | Pareigybių skaičius 2023 m. |
| 1 | 2 | 3 |
| 6. | „Ryto“ pagrindinė mokykla | 20,9 |
| 13. | Lopšelis-darželis „Raudonkepuraitė“ | 32,15 |

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vyr. specialistė Regina Žilinskienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2023 M. VASARIO 23 D. SPRENDIMO NR. T1-51 „DĖL PLUNGĖS RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ (BE PAREIGYBIŲ, FINANSUOJAMŲ IŠ UGDYMO REIKMĖMS FINANSUOTI LĖŠŲ) SKAIČIAUS PATVIRTINIMO“ IR JĮ KEITUSIO SPRENDIMO PAKEITIMO“**

|  |
| --- |
| 2023 m. birželio 6 d.  Plungė |

1. **Parengto sprendimo projekto tikslai, uždaviniai.**

Patvirtinti didžiausią pareigybių skaičių Plungės „Ryto“ pagrindinėje mokykloje, nuo 2023 m. rugpjūčio 1 d. padidinant jį 5,5 etatais: 1 etatas – maitinimo paslaugų administratoriaus; 3 etatai – virėjo; 1 etatas – virtuvės darbininko; 0,5 etato – valytojo.

Lopšelyje-darželyje „Raudonkepuraitė“ skyriui „Vėrinėlis“, nuo 2023 m. rugsėjo 1 d. reikia didinti 2,2 etatus auklėtojų padėjėjų ir 0,5 etato – virėjo.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujantis Plungės rajono savivaldybės tarybos 2023 m. kovo 30 d. sprendimu Nr. T1-77 „Dėl pritarimo Plungės „Ryto“ pagrindinei mokyklai teikti mokinių maitinimo paslaugą“, didinamas pareigybių skaičius. Lopšeliui-darželiui „Raudonkepuraitė“ pareigybių skaičius didinamas įsteigus dvi naujas grupes skyriuje „Vėrinėlis“.

**3. Kodėl būtina priimti sprendimą, kokių pozityvių rezultatų laukiama.**

Būtina patvirtinti įstaigoms didžiausią pareigybių skaičių, kuris užtikrintų normalų ir saugų įstaigos funkcionavimą.

**4. Lėšų poreikis ir finansavimo šaltiniai.**

Sprendimui įgyvendinti iš Savivaldybės biudžeto „Ryto“ pagrindinei mokyklai darbo užmokesčiui 0,5 valytojo etatui 4 mėnesiams reikės 1,7 tūkst. eurų. Iš valgyklos uždirbtų pajamų bus išlaikomi 5 etatai (maitinimo paslaugų administratorius, virėjai, virtuvės darbininkas).

Lopšeliui-darželiui „Raudonkepuraitė“ iš Savivaldybės biudžeto 4 mėnesiams reikės darbo užmokesčiui 10,9 tūkst. eurų ir 0,2 tūkst. eurų socialinio draudimo įmokoms.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Darbo užmokesčio fondas skaičiuojamas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu, Lietuvos Respublikos vyriausybės nutarimu dėl 2023 metais taikomo minimaliojo darbo užmokesčio.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Vietoj 1 punktu patvirtinto priedo „Plungės rajono savivaldybės biudžetinių įstaigų didžiausias leistinas pareigybių (be pareigybių, finansuojamų iš ugdymo reikmėms finansuoti lėšų) skaičius“ 6 eilutė „„Ryto“ pagrindinė mokykla 15,4“, keičiama į:

„6 eilutė „Ryto“ pagrindinė mokykla 20,9.“;

13 eilutė „Lopšelis-darželis „Raudonkepuraitė“ 29,45“, keičiama į:

„13 eilutė „Lopšelis-darželis „Raudonkepuraitė“ 32,15.“

|  |  |  |
| --- | --- | --- |
| Eil. Nr. | Įstaigos pavadinimas | Pareigybių skaičius 2023 m. |
| 1 | 2 | 3 |
| 6. | „Ryto“ pagrindinė mokykla | ~~15,4~~ **20,9** |
| 13. | Lopšelis-darželis „Raudonkepuraitė“ | ~~29,45~~ **32,15** |

**7. Sprendimo projekto antikorupcinis vertinimas.**

Korupcijos pasireiškimo tikimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Projektas parengtas vadovaujantis Plungės „Ryto“ pagrindinės mokyklos 2023 m. gegužės 22 d. raštu Nr. SR-52.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės „Ryto“ pagrindinei mokyklai, Plungės lopšeliui-darželiui „Raudonkepuraitė“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nenumatomas* | *nenumatomas* |
| *Finansams* | *nenumatomas* | *nenumatomas* |
| *Socialinei aplinkai* | *nenumatomas* | *nenumatomas* |
| *Viešajam administravimui* | *nenumatomas* | *nenumatomas* |
| *Teisinei sistemai* | *nenumatomas* | *nenumatomas* |
| *Kriminogeninei situacijai* | *nenumatomas* | *nenumatomas* |
| *Aplinkai* | *nenumatomas* | *nenumatomas* |
| *Administracinei naštai* | *nenumatomas* | *nenumatomas* |
| *Regiono plėtrai* | *nenumatomas* | *nenumatomas* |
| *Kitoms sritims, asmenims ar jų grupėms* | *nenumatomas* | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Finansų ir biudžeto skyriaus vyr. specialistė Regina Žilinskienė